techiaith/cofnodycynulliad_en-cy huggingface dataset:
English: Diolch, Llywydd. Minister, why does your newly published Brexit White Paper, 'A brighter future for Wales', make reference to national identification cards? The document states, and I quote: 'Some have argued that a national ID card might be a price worth paying to address concerns about so-called "uncontrolled" migration from the EEA.' Is this the Welsh Government's view - that you want billions of pounds to be spent on documentation that presumably people will have to pay for, and that would curtail their civil liberties simply to address what you admit are unfounded concerns? If this is not the Welsh Government's view, and I hope it isn't, why make reference to ID cards in this document at all?
Welsh: Diolch, Lywydd. Weinidog, pam fod eich Papur Gwyn sydd newydd gael ei gyhoeddi ar Brexit, 'Dyfodol mwy disglair i Gymru', yn cyfeirio at gardiau adnabod cenedlaethol? Mae'r ddogfen yn nodi, a dyfynnaf: 'Mae rhai wedi dadlau y gallai cerdyn adnabod cenedlaethol fod yn bris gwerth ei dalu i fynd i'r afael â phryderon am fudo 'heb reolaeth' o'r AEE.' Ai dyma farn Llywodraeth Cymru - eich bod am wario biliynau o bunnoedd ar ddogfennaeth y bydd yn rhaid i bobl dalu amdani yn ôl pob tebyg, ac a fyddai'n cyfyngu ar eu hawliau sifil er mwyn mynd i'r afael â'r hyn y cyfaddefwch eu bod yn bryderon di-sail? Os nad dyma farn Llywodraeth Cymru, a gobeithiaf nad dyna yw eich barn, pam cyfeirio at gardiau adnabod yn y ddogfen hon o gwbl?
English: Well, the Member has raised this point before, as have Members of her party, and I will just say that, in relation to a matter as sensitive as this, I think it's - you know, we shouldn't go out of our way to look for points of division where none exist. The document to which she refers really builds on the principles of 'Securing Wales' Future', which, obviously, was co-authored with Plaid Cymru, and indeed it further builds on the paper 'Brexit and Fair Movement of People', which her party also welcomed. The document does not say that ID cards are the Welsh Government's policy - it simply says that some have argued that there are benefits to it. But I think she must see that in the context of a broader discussion in that paper, which establishes very clearly that the policy we advocate is within the boundaries, within the parameters, of freedom of movement as exercised by other EU member states.
Welsh: Wel, mae'r Aelod wedi codi'r pwynt hwn o'r blaen, yn ogystal ag Aelodau eraill o'i phlaid, ac mewn perthynas â mater mor sensitif â hyn, rwy'n credu - ni ddylem fynd allan o'n ffordd i chwilio am bwyntiau i'n rhannu lle nad oes rhai'n bodoli. Mae'r ddogfen y cyfeiria ati yn adeiladu ar egwyddorion 'Diogelu Dyfodol Cymru', a luniwyd, yn amlwg, ar y cyd â Phlaid Cymru, ac yn wir, mae'n adeiladu ymhellach ar y papur 'Brexit a Thegwch o ran Symudiad Pobl', a groesawyd gan ei phlaid hefyd. Nid yw'r ddogfen yn dweud mai cardiau adnabod yw polisi Llywodraeth Cymru - dim ond dweud bod rhai wedi dadlau bod manteision i hynny. Ond credaf fod yn rhaid iddi weld hynny yng nghyd-destun trafodaeth ehangach yn y papur hwnnw, sy'n sefydlu'n glir iawn fod y polisi rydym yn ei argymell o fewn terfynau, o fewn paramedrau, rhyddid i symud fel y'i rhoddir ar waith gan aelod-wladwriaethau eraill yr UE.
English: Thank you, Minister. There are many things in the document that we do agree with, but I would urge the Minister to see that language in the context of the Home Office's hostile environment policy. The introduction, or - . Talking about national ID cards isn't the only aspect of this document that would also cause concern to non-UK EU citizens in Wales who are already feeling threatened. The document advocates tracking migrants using national insurance so that their economic activity could be monitored - with a view, I presume, to make it easier to collect evidence that could lead to deportations. The Trefnydd yesterday denied that the document advocated forced deportations. I would ask you how this squares with the inclusion of sentences making reference to the legitimate removal of migrants and benefit tourism. Given that your Government has published a plan to make Wales a nation of sanctuary, which we welcome, and that you've in the past criticised the UK Government for their disgraceful hostile environment policy, do you now believe it was a mistake to include language in this document that has the potential to cause further distress for EU migrants living in Wales?
Welsh: Diolch, Weinidog. Mae llawer o bethau yn y ddogfen rydym yn cytuno â hwy, ond buaswn yn annog y Gweinidog i weld yr iaith honno yng nghyd-destun polisi amgylchedd gelyniaethus y Swyddfa Gartref. Mae cyflwyno, neu - . Nid siarad am gardiau adnabod cenedlaethol yw'r unig agwedd ar y ddogfen hon a fyddai hefyd yn peri pryder i ddinasyddion yr UE yng Nghymru nad ydynt yn dod o'r DU sydd eisoes yn teimlo dan fygythiad. Mae'r ddogfen yn argymell olrhain mudwyr gan ddefnyddio yswiriant gwladol fel y gellir monitro eu gweithgarwch economaidd - gyda'r bwriad, rwy'n tybio, o'i gwneud yn haws casglu tystiolaeth a allai arwain at allgludo. Ddoe, gwadodd y Trefnydd fod y ddogfen yn argymell allgludo gorfodol. Buaswn yn gofyn i chi sut y mae hyn yn cyd-fynd â'r ffaith bod brawddegau sy'n cyfeirio at alltudio mudwyr yn gyfreithlon a thwristiaeth budd-daliadau wedi'u cynnwys. O gofio bod eich Llywodraeth wedi cyhoeddi cynllun i wneud Cymru'n genedl noddfa, rhywbeth a groesewir gennym, a'ch bod wedi beirniadu Llywodraeth y DU yn y gorffennol am eu polisi amgylchedd gelyniaethus gwarthus, a ydych bellach yn credu mai camgymeriad oedd cynnwys iaith yn y ddogfen hon sydd â'r potensial i achosi trallod pellach i fudwyr o'r UE sy'n byw yng Nghymru?
English: Well, I know the Member has a party conference at the end of the week, but I do think that this is not an appropriate line of questioning to be pursuing. I refer her to the point that I made - [ Interruption.] I refer her to the point I made earlier, which is that this policy document builds on the language that we used in 'Brexit and Fair Movement of People', which says, in effect, that jobseekers would be asked to register in order to ensure that people seeking to work do so in a reasonable amount of time, which is what happens in other European countries, and, where that is not the case, or if they don't have a genuine prospect of employment, we should be able to ask them to leave the UK. That is the language in 'Brexit and Fair Movement of People', which your Brexit spokesperson agreed was a pragmatic approach. So, I think it's very important that we shouldn't seek to look for divisions in relation to this issue. She will also know that, in relation to EU citizens living in Wales, the Government has taken a number of steps in order to support them in seeking to register for settled status within the UK Government scheme, including funding Citizens Advice to provide advice to them, funding a specialist immigration law service, Newfields Law, to deal with complex cases, seeking the extension of digital assistance centres across Wales so that it facilitates EU citizens seeking support, and also working with a range of charities and third sector organisations to raise awareness.
Welsh: Wel, gwn fod gan yr Aelod gynhadledd plaid ddiwedd yr wythnos, ond nid yw'r rhain yn gwestiynau priodol i'w holi yn fy marn i. Fe'i cyfeiriaf at y pwynt a wneuthum - [ Torri ar draws.] Fe'i cyfeiriaf at y pwynt a wneuthum yn gynharach, sef bod y ddogfen bolisi hon yn adeiladu ar yr iaith a ddefnyddiwyd gennym yn 'Brexit a Thegwch o ran Symudiad Pobl', sy'n dweud, i bob pwrpas, y byddai angen i geiswyr gwaith gofrestru er mwyn sicrhau bod pobl sy'n ceisio gwaith yn gwneud hynny mewn cyfnod rhesymol o amser, sef yr hyn sy'n digwydd mewn gwledydd Ewropeaidd eraill, a lle nad yw hynny'n digwydd, neu os nad oes ganddynt obaith gwirioneddol o gael gwaith, dylem allu gofyn iddynt adael y DU. Dyna'r iaith yn 'Brexit a Thegwch o ran Symudiad Pobl', y cytunodd eich llefarydd Brexit ei bod yn ymagwedd bragmataidd. Felly, credaf ei bod yn bwysig iawn peidio â cheisio chwilio am raniadau mewn perthynas â'r mater hwn. Fe fydd hi'n gwybod hefyd fod y Llywodraeth wedi rhoi nifer o gamau ar waith i gynorthwyo dinasyddion yr UE sy'n byw yng Nghymru i geisio cofrestru ar gyfer statws sefydlog yng nghynllun Llywodraeth y DU, gan gynnwys ariannu Cyngor ar Bopeth i ddarparu cyngor iddynt, ariannu gwasanaeth cyfraith fewnfudo arbenigol, Newfields Law, i ymdrin ag achosion cymhleth, ceisio ymestyn canolfannau cymorth digidol ledled Cymru er mwyn helpu dinasyddion yr UE i chwilio am gymorth, a gweithio hefyd gydag ystod o elusennau a sefydliadau'r trydydd sector i godi ymwybyddiaeth.
English: Well, firstly, relating to the points that she raised on the document, I wish that she had raised those points before the document had been published; we would have been happy to engage in detail in relation to those in order to seek an agreed position with Plaid Cymru. But, on the broader point that she makes about parliamentary arrangements, I'm not going to be answering questions here about the Welsh Labour position in Parliament. Those are questions for Parliament. I'm happy to answer questions in relation to Welsh Government policy here in Wales.
Welsh: Wel, yn gyntaf, o ran y pwyntiau a gododd ynglŷn â'r ddogfen, hoffwn pe bai wedi codi'r pwyntiau hynny cyn i'r ddogfen gael ei chyhoeddi; byddem wedi bod yn fwy na pharod i ymgysylltu'n fanwl mewn perthynas â'r pwyntiau hynny er mwyn ceisio cytuno ar safbwynt gyda Phlaid Cymru. Ond ar y pwynt ehangach y mae'n ei wneud ynglŷn â threfniadau seneddol, nid wyf am ateb cwestiynau yma ynglŷn â safbwynt Llafur Cymru yn Senedd y DU. Mae'r rheini'n gwestiynau ar gyfer Senedd y DU. Rwy'n fwy na pharod i ateb cwestiynau mewn perthynas â pholisi Llywodraeth Cymru yma yng Nghymru.
English: Minister, can you clarify what your policy is on Brexit?
Welsh: Weinidog, a allwch egluro beth yw eich polisi ar Brexit?
English: I'm very, very happy to do that. I'm normally - . We are normally criticised for providing so much opportunity in the Chamber for describing our Brexit policy, but I'm very happy to do so. Our position here is that we seek to remain - that Wales should remain part of the European Union, and we think the matter should be put back to the people in a referendum so the people can give their opinion, and in that referendum the Welsh Government will advocate they vote to remain members of the European Union.
Welsh: Rwy'n hapus iawn i wneud hynny. Rwyf i fel arfer - . Rydym fel arfer yn cael ein beirniadu am ddarparu cymaint o gyfle yn y Siambr i ddisgrifio ein polisi Brexit, ond rwy'n fwy na pharod i wneud hynny. Ein safbwynt yma yw ein bod yn awyddus i aros - y dylai Cymru barhau i fod yn rhan o'r Undeb Ewropeaidd, a chredwn y dylid rhoi'r mater yn ôl i'r bobl mewn refferendwm fel y gall y bobl roi eu barn, ac yn y refferendwm hwnnw, bydd Llywodraeth Cymru yn argymell y dylent bleidleisio dros barhau i fod yn aelodau o'r Undeb Ewropeaidd.
English: I'm very grateful for that response. Of course, you could have outlined three potential responses, because the Labour Party has adopted, it seems to me, three policies. Of course, we all know that Jeremy Corbyn did, and then didn't, want a general election, and then he wants to hold conversations with the EU in order to get a deal that he might or might not support in a second referendum. The Welsh Government's position seems to be that it also wants a general election, but not quite yet, and then it wants to hold a second referendum, and no matter what deal comes back, including if that deal is supported by a Labour Prime Minister, you will campaign against it and to remain in the EU. And then, of course, there's you, as the Brexit Minister for the Welsh Government, who said just yesterday, in contradiction to both the UK Labour line and the Welsh Labour line, that you thought it would be ideal to have a second referendum before a general election, in spite of the fact that, earlier this year, at the Welsh Labour conference, you said that a second referendum isn't the best solution. What a complete and utter shambles your policy actually is. Given the fact that you have a menu of choices that you appear to be putting before the British electorate, how on earth can anybody trust you to deliver anything on Brexit?
Welsh: Rwy'n ddiolchgar iawn am eich ymateb. Wrth gwrs, gallech fod wedi amlinellu tri ymateb posibl, gan ei bod yn ymddangos i mi fod y Blaid Lafur wedi mabwysiadu tri pholisi. Wrth gwrs, gŵyr pob un ohonom yr oedd Jeremy Corbyn yn awyddus, ac yna nid oedd yn awyddus, i gael etholiad cyffredinol, a'i fod yn awyddus i gynnal trafodaethau gyda'r UE er mwyn cael cytundeb y gallai ei gefnogi neu beidio â'i gefnogi mewn ail refferendwm. Ymddengys mai safbwynt Llywodraeth Cymru yw eu bod hwythau'n awyddus i gael etholiad cyffredinol, ond nid ar hyn o bryd, ac yna maent am gynnal ail refferendwm, ac ni waeth pa gytundeb a ddaw'n ôl, ni waeth a fyddai Prif Weinidog Llafur y DU yn cefnogi'r cytundeb hwnnw, fe fyddwch yn ymgyrchu yn ei erbyn ac o blaid aros yn yr UE. Ac yna, wrth gwrs, ddoe fe ddywedoch chi, fel Gweinidog Brexit Llywodraeth Cymru, yn groes i safbwynt Llafur y DU a safbwynt Llafur Cymru, eich bod yn meddwl y byddai'n ddelfrydol cael ail refferendwm cyn etholiad cyffredinol, er i chi ddweud yn gynharach eleni, yng nghynhadledd Llafur Cymru, nad ail refferendwm fyddai'r ateb gorau. Mae eich polisi'n llanast llwyr. O ystyried bod gennych ddewislen o ddewisiadau yr ymddengys eich bod yn ei rhoi gerbron etholwyr Prydain, sut ar y ddaear y gall unrhyw un ymddiried ynoch chi i gyflawni unrhyw beth mewn perthynas â Brexit?
English: Well, I'm always happy to provide a platform for the Conservative association of Clwyd West to assess their potential candidate for the next general election, but I would just remind him that I'm not going to engage with the political badinage that he so enjoys. I would just invite him to recall that Boris Johnson was against a referendum and against an election, and is now in favour of an election and voted both for and against Theresa May's deal. So, I think, when he wants to look for confusions and a menu of options, he should look somewhat nearer to home.
Welsh: Wel, rwyf bob amser yn fwy na pharod i ddarparu platfform i gymdeithas Ceidwadwyr Gorllewin Clwyd asesu eu darpar ymgeisydd ar gyfer yr etholiad cyffredinol nesaf, ond hoffwn ei atgoffa nad wyf am gymryd rhan yn yr herian gwleidyddol y mae mor hoff ohono. Hoffwn ei wahodd i gofio yr oedd Boris Johnson yn erbyn refferendwm ac yn erbyn etholiad, a'i fod bellach o blaid etholiad ac wedi pleidleisio o blaid ac yn erbyn cytundeb Theresa May. Felly, os yw'n chwilio am ddryswch a dewislen o ddewisiadau, credaf y dylai edrych ychydig yn nes at adref.
English: I didn't quite catch what position you're taking today, in contrast to the position you had yesterday and the position of the Welsh Government and the UK Labour Party. What I will say is that, unlike the Labour Party, at least my party's got a very clear position, and that is that we want to get Brexit done. We want to deliver Brexit without any more dithering or delay, by 31 October, so that we can move on and focus on people's priorities across the country, like sorting out the mess that you've left in terms of our national health service here in Wales, raising standards in education after a decade of stagnation, and putting more police on our streets. The people of Wales have already voted, of course, on this matter, in June 2016, and, in fact, they already had a second vote as well, because they endorsed that position and the position of party manifestos, both in your party and my party, which said that they would deliver on the Brexit referendum and deliver Brexit. So, they've already had two opportunities to express a view. So, instead of being like a beast with three heads, I think it's about time that the Labour Party got behind the efforts of the UK Government to deliver a Brexit that works for the UK and works for Wales. Will you therefore adopt the position that I think your party needs to take, and that is to work collaboratively with the UK Government to deliver Brexit rather than trying to thwart it?
Welsh: Ni ddeallais yn iawn beth yw eich safbwynt heddiw, mewn cyferbyniad â'ch safbwynt ddoe a safbwynt Llywodraeth Cymru a Phlaid Lafur y DU. Yr hyn a ddywedaf yw, yn wahanol i'r Blaid Lafur, o leiaf mae gan fy mhlaid safbwynt clir iawn, sef ein bod am gyflawni Brexit. Rydym am gyflawni Brexit heb ragor o betruso neu oedi, erbyn 31 Hydref, fel y gallwn symud ymlaen a chanolbwyntio ar flaenoriaethau pobl ledled y wlad, fel datrys y llanast rydych wedi'i wneud o'n gwasanaeth iechyd gwladol yma yng Nghymru, codi safonau addysg ar ôl degawd o ddiffyg cynnydd, a rhoi mwy o heddlu ar ein strydoedd. Mae pobl Cymru eisoes wedi pleidleisio ar y mater hwn ym mis Mehefin 2016 wrth gwrs, ac mewn gwirionedd, maent eisoes wedi cael ail bleidlais hefyd, gan iddynt gymeradwyo'r safbwynt hwnnw a safbwynt maniffestos y pleidiau, yn eich plaid chi ac yn fy mhlaid innau, a ddywedodd y byddent yn cyflawni canlyniad refferendwm Brexit ac yn cyflawni Brexit. Felly, maent eisoes wedi cael dau gyfle i fynegi barn. Felly, yn lle bod fel bwystfil â thri phen, credaf ei bod yn hen bryd i'r Blaid Lafur gefnogi ymdrechion Llywodraeth y DU i gyflawni Brexit sy'n gweithio i'r DU ac sy'n gweithio i Gymru. A wnewch chi, felly, fabwysiadu'r safbwynt y credaf fod angen i'ch plaid ei fabwysiadu, sef gweithio ar y cyd â Llywodraeth y DU i gyflawni Brexit yn hytrach na cheisio'i rwystro?
English: Might I just gently suggest that I think at the heart of his party's problem is the confusion between a slogan and a policy? Simply repeating 'Get Brexit done' is not going to get anyone anywhere, and if he thinks there is going to be money left to invest in the health service, in schools and in the police service after a 'hard deal' Brexit, I think he's living in cloud-cuckoo-land.
Welsh: A gaf fi awgrymu'n garedig fy mod yn meddwl mai'r hyn sydd wrth wraidd problem ei blaid yw'r dryswch rhwng slogan a pholisi? Nid yw ailadrodd 'Cyflawnwch Brexit' yn mynd i wneud unrhyw beth, ac os yw'n credu y bydd arian ar ôl i'w fuddsoddi yn y gwasanaeth iechyd, mewn ysgolion ac yn y gwasanaeth heddlu ar ôl Brexit caled, credaf fod ei ben yn y cymylau.
English: Parliament has resumed sitting, as it should have been all along. Meanwhile, I continue to take every opportunity to speak up to protect Wales's interests, which are best served by remaining in the European Union. Later on today, I expect to be speaking to the Brexit Secretary, and I will also be attending the Joint Ministerial Council on European negotiations in the coming days.
Welsh: Mae Senedd y DU wedi mynd yn ôl i eistedd, fel y dylai fod wedi'i wneud drwy'r adeg. Yn y cyfamser, rwy'n parhau i achub ar bob cyfle i godi fy llais i amddiffyn buddiannau Cymru, sy'n cael eu diogelu orau drwy aros yn yr Undeb Ewropeaidd. Yn nes ymlaen heddiw, rwy'n disgwyl siarad â'r Ysgrifennydd Brexit, a byddaf hefyd yn mynychu Cyd-bwyllgor y Gweinidogion ar negodiadau Ewropeaidd yn y dyddiau nesaf.
English: This Brexit-created failure in the constitution suggests that when the courts need to intervene, the constitution isn't working, and the truth is it hasn't been working for some time. Therefore, would the Minister agree that we need a written constitution, a reinvigorated federal state that is the United Kingdom, with Wales as an equal partner within that state, with a protected role, and the principle of subsidiarity being core to the new constitution, that meaning decisions made at the relevant level for the nature of that decision being made? Will he support that view, and will the Welsh Government support that view?
Welsh: Mae'r methiant hwn yn y cyfansoddiad a grëwyd gan Brexit yn awgrymu, pan fo angen i'r llysoedd ymyrryd, nad yw'r cyfansoddiad yn gweithio, a'r gwir yw nad yw wedi gweithio ers peth amser. Felly, a fyddai'r Gweinidog yn cytuno bod angen cyfansoddiad ysgrifenedig arnom, gwladwriaeth ffederal wedi'i hadfywio, sef y Deyrnas Unedig gyda Chymru yn bartner cyfartal o fewn y wladwriaeth honno, gyda rôl warchodedig ac egwyddor sybsidiaredd yn graidd i'r cyfansoddiad newydd, sy'n golygu gwneud penderfyniadau ar lefel sy'n berthnasol i natur y penderfyniadau a wneir? A wnaiff gefnogi'r farn honno, ac a wnaiff Llywodraeth Cymru gefnogi'r farn honno?
English: My personal view is that I agree with much of what the Member has said in his response. It goes to the heart of the fragility of the existing constitutional settlement, I think, when you can see the reliance it has on political parties in Westminster, and the UK Government currently, abiding by unwritten conventions. And in fact, the failure to do so - so frequently in the course of the last few weeks - has exposed significant weaknesses in our constitutional arrangements. It ought not to be the case that the Supreme Court should have to intervene on such a basic matter of constitutional propriety. It should never be the case that any Government should call the rule of law into question, like Boris Johnson has done in relation to the attempted prorogation of Parliament. It really lowers our standing, actually not just within the UK, but internationally, to see that sort of proceeding arrive at the Supreme Court. I absolutely endorse the principles that his question implies, that the constitution of the United Kingdom should be based on two principles - one of equality between the nations of the UK, and the principle of subsidiarity. It it those two principles, by the way, that have secured support within the European Union for membership broadly across the continent, and we would do well to be inspired by those principles here in the UK as well.
Welsh: Fy marn bersonol yw fy mod yn cytuno â llawer o'r hyn a ddywed yr Aelod yn ei ymateb. Mae'n mynd at wraidd breuder y setliad cyfansoddiadol presennol, yn fy marn i, pan allwch weld sut y mae'n dibynnu ar bleidiau gwleidyddol yn San Steffan, a Llywodraeth y DU ar hyn o bryd, i gadw at gonfensiynau anysgrifenedig. Ac mewn gwirionedd, mae'r methiant i wneud hynny - mor aml dros yr wythnosau diwethaf - wedi datgelu gwendidau sylweddol yn ein trefniadau cyfansoddiadol. Ni ddylai fod wedi bod angen i'r Goruchaf Lys ymyrryd ar fater mor sylfaenol o briodoldeb cyfansoddiadol. Ni ddylai unrhyw Lywodraeth gwestiynu rheolaeth y gyfraith, fel y gwnaeth Boris Johnson mewn perthynas â'r ymgais i addoedi Senedd y DU. Mae gweld achos o'r fath yn mynd i'r Goruchaf Lys yn effeithio ar ein henw da, nid yn unig yn y DU, ond yn rhyngwladol. Rwy'n llwyr gymeradwyo'r egwyddorion y mae ei gwestiwn yn eu hawgrymu, y dylai cyfansoddiad y Deyrnas Unedig fod yn seiliedig ar ddwy egwyddor - cydraddoldeb rhwng gwledydd y DU, ac egwyddor sybsidiaredd. Y ddwy egwyddor hynny, gyda llaw, sydd wedi sicrhau cefnogaeth o fewn yr Undeb Ewropeaidd i aelodaeth yn gyffredinol ar draws y cyfandir, a byddai'n dda pe gallem gael ein hysbrydoli gan yr egwyddorion hynny yma yn y DU hefyd.
English: We are working closely with the third sector. We commissioned the Wales Council for Voluntary Action to undertake research into the impact of Brexit on the sector, and this has culminated in the 'Empowering Communities in the Context of Brexit' report, which was published by the WCVA on 20 September.
Welsh: Rydym yn gweithio'n agos gyda'r trydydd sector. Comisiynwyd Cyngor Gweithredu Gwirfoddol Cymru gennym i gynnal ymchwil i effaith Brexit ar y sector, ac mae hyn wedi arwain at adroddiad 'Grymuso Cymunedau yng Nghyd-destun Brexit', a gyhoeddwyd gan Gyngor Gweithredu Gwirfoddol Cymru ar 20 Medi.